# Apión

### A Wikipédiából, a szabad lexikonból.

Apión (Szíva oázis, Théba közelében, Kr. e. 10 körül – Alexandria, Kr. u. 50. körül) görög grammatikus, történetíró

Alexandriában tanult, utána az ottani grammatikai iskola vezetője lett. Görögországban és Itáliában tett utazásokat, amelyeken Homéroszról tartott nagy sikerű előadásokat. A Caligula császár uralkodása alatti alexandriai pogrom egyik fő szervezője volt, később ő volt annak a görög küldöttségnek a vezetője, amelyet ezzel kapcsolatban az ottani görögök küldtek a császárhoz a Philón zsidó filozófus által vezetett zsidó küldöttség ellensúlyozására. Apión ekkor Rómában maradt, letelepedett, tanított és csak kevéssel halála előtt tért vissza Alexandriába.

Művei csak töredékesen maradtak fenn, fő műve az „Aigüptika” (Egyiptomi történet) volt. Részben ellene írta meg Josephus Flavius „Contra Apionem” (Apión ellen) című ismert vitairatát.

Ő adja az első írásos formáját az antiszemita ún. „vérvádnak”.

## [szerkesztés] Források

- Pecz Vilmos: Ókori lexikon I-IV. kötet. Budapest, Franklin Társulat, 1904. Lásd még itt.

A lap eredeti címe "http://hu.wikipedia.org../../../a/p/i/Api%C3%B3n.html"

Kategóriák: Ókori görög történetírók | Ókori görög nyelvészek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Español
- Français